# Školský vzdelávací program Gymnázia Hlinská 29 v Žiline

# Kapitola 1. Všeobecné údaje

## Predkladateľ programu

|  |  |
| --- | --- |
| Názov | Gymnázium |
| Adresa | Hlinská 29, 011 80 Žilina |

## Zriaďovateľ školy

|  |  |
| --- | --- |
| Názov | Úrad Žilinského samosprávneho kraja |
| Adresa | Komenského 48, 011 09 Žilina |

## Názov vzdelávacieho programu

|  |  |
| --- | --- |
| Názov ŠkVP | Školský vzdelávací program Gymnázia Hlinská 29 v Žiline |
| Motivačný názov |  |
| Verzia | 3 |
| Použité ŠVP | Gymnázium so štvorročným a päťročným vzde- lávacím programom |

## Kód a názov odboru štúdia

|  |  |
| --- | --- |
| Kód odboru | 7902J |
| Názov odboru | Gymnázium so štvorročným a päťročným vzde- lávacím programom |

## Stupeň vzdelania, ktorý sa dosiahne absolvovaním školského vzdelávacieho programu alebo jeho ucelenej časti

|  |  |
| --- | --- |
| Stupeň vzdelania | vyššie sekundárne vzdelávanie <úplné (maturitné) stredné všeobecné vzdelanie> |

## Dĺžka štúdia a formy výchovy a vzdelávania

|  |  |
| --- | --- |
| Dĺžka štúdia | 4 |
| Forma štúdia | denná |

## Vyučovací jazyk podľa § 12

|  |  |
| --- | --- |
| Vyučovací jazyk | slovenčina |

## Platnosť dokumentu

|  |  |
| --- | --- |
| Dátum platnosti | 01. 9. 2019 |
| Dátum vydania | 31. 8. 2016 |
| Dátum schválenia |  |

## Všeobecné údaje - zhrnutie

Názov školy: Gymnázium

Adresa školy: Hlinská 29, 011 80 Žilina

Stupeň vzdelania: úplné stredné všeobecné vzdelanie

Úroveň vzdelania SKKR/ EKR: 4

Študijný odbor: 7902 J gymnázium (všeobecné gymnaziálne štúdium)

7902 J gymnázium (všeobecné gymnaziálne štúdium s rozšíreným vyučovaním nemeckého jazyka ako príprava na Nemecký jazykový diplom DSD II. stupňa)

Dĺžka štúdia: štvorročná

Vyučovací jazyk: slovenský

Študijná forma: denná

Druh školy: štátna

Zriaďovateľ školy: Žilinský samosprávny kraj, Komenského 48, 011 09 Žilina

Riaditeľ školy: Mgr. Alena Strýčková

Koordinátori projektu: Mgr. Marek Vaňko, PaedDr. Katarína Kitašová

IČO: 160903

Kontakty telefón: 041/7637700, 041/7003443 fax: 041/7634350

e-mail: [gymnazium@gymza.sk](mailto:gymnazium@gymza.sk)

webové sídlo: [www.gymza.sk](http://www.gymza.sk/)

Riaditeľ školy: Bc. Ing. Jarmila Turoňová od 1.7.2019

Koordinátori projektu: PaedDr. Antónia Bartošová (od 1.9.2020), PaedDr. Katarína Kitašová

Platnosť dokumentu:

od 1. septembra 2015 (ŠkVP s učebnými osnovami pre I. ročník) od 1. septembra 2016 (celý dokument)

## Záznamy o revidovaní

Platnosť 01.06.2017

04.09.2017

- zmena v učebných osnovách pre IV. ročník v predmete Seminár z informatiky - úprava časovej dotácie tematických celkov

- zmena v učebných osnovách pre IV. ročník v predmete Cvičenia z informatiky - úprava výkonového a obsahového štandardu

- zaradenie nepovinného predmetu Genetické modifikácie pre 3. a 4. ročník Revidovanie

Platnosť 28.08.2017

04.09.2017

- zmena v učebných osnovách pre IV. ročník v predmete Seminár z matematiky - úprava časovej dotácie vybraných tematických celkov a nahradenie tematického celku Komplexné čísla tematickým celkom Analytická geometria

- zmena v učebných osnovách pre IV. ročník v predmete Seminár z umenia a kultúry - úprava časovej dotácie tematických celkov a zaradenie tematického celku Náboženstvo

- zmena v učebných osnovách pre IV. ročník v predmete Vybrané kapitoly z umenia a kultúry - úprava časovej dotácie tematických celkov a zaradenie tematického celku Náboženstvo

- zaradenie nového voliteľného predmetu pre IV. ročník Cvičenia zo slovenského jazyka a literatúry

Platnosť 19.11.2018

1.9.2019

- zmena v učebných osnovách pre I., II. a III. ročník v predmete informatika - úprava časovej dotácie a zmena prerozdelenia tematických okruhov v jednotlivých ročníkoch

- zmena v učebných osnovách pre II. a III. ročník v predmete fyzika

- presun časti výkonového a obsahového štandardu tematického celku Periodické deje z III. ročníka do II. ročníka, úprava časovej dotácie tematických celkov v II. a III. Ročníku

Platnosť od 1.9.2020

- ŠkVP doplnený o realizáciu „Malej maturity z anglického jazyka“ v II.ročníku

Platnosť revidovania: od 1.9.2022

Zaznamenanie inovácie, zmeny, úpravy a pod.: Zmena v osnovách voliteľného predmetu Vybrané kapitoly z matematiky v časovej dotácii 2 hodiny týždenne.

ŠkVP doplnený o realizáciu „Malej maturity zo slovenského jazyka“ v II.ročníku.

Platnosť revidovania: od 1.2.2023

Reevidovanie ŠkVP v časti Organizačné formy a metódy vyučovania a Osobitosti výchovy a vzdelávania cudzincov.

Platnosť revidovania: od 1.9.2023

Inovácia ŠkVP zavedením španielskeho jazyka.

Úprava ŠkVP vo výbere voliteľných predmetov v IV. ročníku – výber voliteľných predmetov 3 x 4 hod. + 3 x 2 hod.

Zmena v učebných osnovách predmetu Informatika.

# Kapitola 2. Stratégia školy, vymedzenie vlastných cieľov a poslania výchovy a vzdelávania

Kľúčové hodnoty školy sú verejne deklarované, sú výsledkom zistení v rámci školskej komunity, sú naplnením morálnych zásad existencie ľudskej spoločnosti a ich splnenie je podporované okrem iného i tvorbou zásad práce v školskej komunite pre žiakov i zamestnancov školy. Nesú v sebe silu, ktorá robí človeka človekom.

Kľúčové hodnoty školy :

Sloboda a samostatnosť pri rozhodovaní spojená so zodpovednosťou.

Dôstojnosť, hodnota každého človeka,

Tolerancia a vzájomný rešpekt.

Rovnosť šancí.

Rešpektovania dohodnutých pravidiel – základ demokratickej kultúry.

Spolupatričnosť, spolupráca a pomoc – základ humanizácie.

Uplatňovanie zdravého životného štýlu.

Na základe tohto hovoríme o škole, ktorá je originálna, dynamická, produktívna a má vlastnú identitu. Je otvorená, učiaca sa, meniaca sa. Škola s pozitívnou emočnou i pracovnou klímou, komunikatívna, so stanovenými hodnotami, rešpektujúca jedinca, systémovo štruktúrovaná a orientovaná na študenta a jeho rodiča.

Poskytujeme žiakom taký program výchovy a vzdelávania, ktorý im:

- umožňuje pripraviť ich ako ľudí rozhľadených s dostatočnými vedomosťami a zručnosťami vo všetkých všeobecnovzdelávacích a voliteľných predmetoch, ľudí schopných kooperovať a pracovať v tíme, schopných sebarealizácie k celoživotnému vzdelávaniu

- dáva priestor pripraviť sa na pracovný a mimopracovný život v spoločnosti

- umožňuje rozvoj nadania, každého jednotlivca podľa jeho potrieb a možností a dáva priestor zažiť úspech

- dáva možnosť riadiť svoje vzdelávanie voľbou vlastnej vzdelávacej cesty

- dáva slobodu v rozhodovaní a zodpovednosti za dosiahnuté výsledky a svoje konanie

- dáva možnosť naučiť sa žiť ako človek medzi ľuďmi, rešpektovať práva všetkých ostatných účastníkov vzdelávacieho procesu

- dáva priestor na osobné zrenie a stávanie sa nezávislou a tvorivou osobnosťou

- umožňuje získať kľúčové spôsobilosti (kompetencie) na celoživotné učenie sa a postoje ako sú :

- spôsobilosť k celoživotnému učeniu sa

- sociálne komunikačné spôsobilosti

- spôsobilosť riešiť problémy

- spôsobilosti občianske

- spôsobilosti sociálne a personálne

- spôsobilosti pracovné

- spôsobilosti v oblasti ovládania IKT

- spôsobilosti v oblasti vnímania a chápania kultúry

# Kapitola 3. Charakteristika školy

## Vlastné zameranie školy

Škola pripravuje žiakov predovšetkým na ďalšie vzdelávanie na všetkých typoch vysokých škôl, no zároveň aj na uplatnenie v praxi a na osobný a sociálny život. Vzdelávanie je zamerané na to, aby žiak získal všeobecný vzdelanostný základ a kľúčové kompetencie (spôsobilosti). Profilovanie ško- ly je determinované časovou dotáciou hodín štátneho vzdelávacieho programu. Využitím možnosti uplatniť v škole Rámcový učebný plán poskytnutý MŠVVaŠ SR a na základe dlhoročnej skúsenosti s realizáciou alternatívneho učebného plánu je vytvorený priestor v IV. ročníku na voľbu 18 hodín (resp. 14 hodín v triede s rozšíreným vyučovaním nemeckého jazyka) v rámci povinne voliteľných predmetov pre lepšiu profesijnú profiláciu a prípravu na vysokoškolské štúdium. Škola dáva akcent na právo žiaka na slobodnú voľbu vzdelávacej cesty s rozumnou profesijnou orientáciou. Ponuka školy vychádza zo záujmu žiakov a je determinovaná sekundárne finančnými a organizačnými možnosťami školy. Základné piliere vzdelávania definované v ŠkVP sú doplnené realizáciou záujmovej činnosti, realizáciou kultúrnych, spoločenských a športových aktivít.

V rámci školského vzdelávacieho programu škola ponúka dva typy učebných programov:

Úroveň 4 EKR (gymnázium) – všeobecné gymnaziálne štúdium s kvalitnou jazykovou prípravou v dvoch cudzích jazykoch z ponuky anglický, nemecký, francúzsky, ruský jazyk, s posilnenou časovou dotáciou v slovenskom jazyku a literatúre, anglickom jazyku, informatike, matematike, občianskej náuke a prírodovedných predmetoch v prvom, druhom alebo treťom ročníku a s možnosťou vlastnej profilácie žiaka systémom voliteľných predmetov vo štvrtom ročníku štúdia.

Úroveň 4 EKR (gymnázium) – všeobecné gymnaziálne štúdium s rozšíreným vyučovaním nemeckého jazyka ako príprava na Nemecký jazykový diplom DSD II. stupňa, s kvalitnou prípravou v anglickom jazyku, s posilnenou časovou dotáciou v matematike, občianskej náuke a prírodovedných predmetoch v prvom, druhom alebo treťom ročníku a s možnosťou vlastnej profilácie žiaka systémom voliteľných predmetov vo štvrtom ročníku štúdia.

Úroveň 4 EKR (gymnázium) – všeobecné gymnaziálne štúdium s rozšíreným vyučovaním prírodovedných predmetov umožňuje osvojiť si vedomosti a zručnosti, vrátane praktických skúseností, ktoré budú prínosom v ďalšom štúdiu prírodovedných, medicínskych a technických odboroch a získať veľmi dobré matematické zručnostá a aplikačne ich uplatňovať vo fyzike, chémii, biológii a informatike.

## Personálne zabezpečenie

Ciele a zámery školy zabezpečujú pedagogickí a nepedagogickí zamestnanci s trvalým pracovným pomerom, ale i s pracovným pomerom na dobu určitú, s plným pracovným úväzkom, ale i skráteným pracovným úväzkom. Konkrétnosti sú ovplyvnené rôznymi atribútmi, okrem iného počtom tried resp. počtom vyučovacích hodín v danom školskom roku.

Nepedagogický personál tvoria dve skupiny zamestnancov: jedna zabezpečuje administratívu, ekonomiku i hospodársku oblasť školy a vedenie knižnice, druhá sa stará o čistotu, hygienu a bezporuchový technický chod školy.

Pedagogický personál zabezpečuje pedagogickú efektívnosť práce a kooperatívne sociálne vzťahy medzi účastníkmi procesu vzdelávania. Tvoria ho zamestnanci, ktorí spĺňajú kvalifikačné predpoklady stanovené zákonom, s dlhoročnou pedagogickou praxou a skúsenosťami, ale i mladí začínajúci pedagógovia. Preukazujú odborné i didaktické spôsobilosti, ktoré kvalitne a účinne uplatňujú pri realizácii výučby. Organizujú vyučovací proces, sledujú a hodnotia žiacke výkony a sociálne správanie, riadia svoj osobnostný a vzdelanostný seba rozvoj, sú schopní ako súčasť pedagogického zboru a učiacej sa organizácie školy spolupracovať a spoluvytvárať vhodné pracovné prostredie. Sú medzi nimi i tvorcovia učebníc, takí čo majú skúsenosti s lektorskou prácou v rámci svojej odbornosti s krajskou pôsobnosťou, multiplikátori novej formy maturitnej skúšky a štátneho vzdelávacieho programu, víťazi pedagogického čítania i prednášatelia na medzinárodnej úrovni. V škole dlhodobo pracuje 40 pedagogických zamestnancov, ktorí tvoria stabilný pracovný tím. Práca pedagógov je doplnená o pedagogickú činnosť zahraničného lektora , pre vyučovanie cudzích jazykov i asistentov cudzích jazykov. Všetci pedagógovia spĺňajú predpoklady na pedagogickú činnosť v plnom rozsahu, teda i kvalifikačné predpoklady na výkon pedagogickej činnosti a požadovaný stupeň vzdelania pre učiteľa strednej školy, najmenej vysokoškolské vzdelanie druhého stupňa. V rámci dvoj, alebo troj aprobačných kompetencií pedagógov, vykonanie I. a II kvalifikačnej skúšky, resp. vysokoškolské vzdelávanie tretieho stupňa je zabezpečené vysoko kvalifikované vzdelávanie žiakov v rámci ŠkVP. Medzi ďalšie vzdelávania s celoštátnou platnosťou, ktoré absolvovala viac ako polovica zamestnancov, patria najmä :

„Využitie informačných a komunikačných technológií v práci učiteľa“ a „Ďalšie vzdelávanie učiteľov všeobecnovzdelávacích predmetov v oblasti ukončovania štúdia na stredných školách“.

Pedagogickí pracovníci zabezpečujúci realizáciu výchovnovzdelávacieho procesu pre žiakov so všeobecným intelektovým nadaním spĺňajú požiadavky pedagogickej i odbornej spôsobilosti podľa platnej legislatívy a majú osobnostné kompetencie pre tento druh práce. Pedagogický tím zamestnancov je kvalifikovaný, kompetentný, zaangažovaný a tvorivý, nastavený na zvyšovanie svojej kvalifikácie prostredníctvom rôzneho typu vzdelávania. Pre efektívnu realizáciu vzdelávania žiakov so všeobecným intelektovým nadaním je zabezpečená spolupráca sa psychológmi s CPPPaP v Žiline na Predmestskej ulici a súkromnými CPPPaP, ktoré zabezpečujú komplexný poradenský servis žiakom, rodičom i učiteľom.

Pedagogický zbor je rozširovaný o psychológa, ktorý sleduje vývin žiakov, vyučuje a poskytuje poradenské služby pedagogickým zamestnancom i žiakom celej školy

Koordinátor informatizácie (pedagogický zamestnanec školy) zabezpečuje poradenstvo v oblasti informatizácie a koordinuje používanie informačných a komunikačných technológií vo výchovno-vzdelávacom procese. Zabezpečuje chod a údržbu školského informačného systému.

Tvorbu a spravovanie školskej webovej stránky zabezpečuje koordinátor webovej stránky (pedagogický zamestnanec školy).

Výchovný poradca zabezpečuje a podieľa sa na poskytovaní výchovného poradenstva pri riešení osobnostných, vzdelávacích, profesionálnych a sociálnych potrieb žiakov a kariérového poradenstva. V prípade potreby sprostredkuje žiakom a ich zákonným zástupcom pedagogické, psychologické, sociálne, psychoterapeutické, reedukačné služby.

Špecifické ciele a úlohy v rámci svojho zamerania na podporu participácie mladých ľudí na živote spoločnosti, koordinovaní a realizovaní preventívnych programov v súlade s národnými programami a stratégiami najmä pre oblasti duševného zdravia, protidrogovej prevencie, globálneho vzdelávania, environmentálnej výchovy plnia koordinátor prevencie drogových závislostí a iných sociálno-patologických javov, koordinátori pre environmentálnu výchovu, stredoškolskú odbornú činnosť, žiacku školskú radu, projektovú činnosť, kultúrno - spoločenské a športové aktivity a prevencie úrazov.

Do mikroriadenia školy patria vedúci predmetových komisií a vedúci ročníkových metodických združení triednych učiteľov. Manažment riadenia tvoria traja členovia

– riaditeľ školy a dvaja zástupcovia riaditeľa školy.

## Materiálno-technické a priestorové podmienky

Škola pre zabezpečenie vzdelávacej a výchovnej činnosti využíva kmeňové klasické učebne, odborné učebne a laboratória, telocvičňu, posilňovňu, gymnastickú telocvičňu, knižnicu, multifunkčné miestnosti a školský športový areál. Každá trieda má svoju vlastnú kmeňovú učebňu zariadenú novým farebným žiackym nábytkom rešpektujúc individualitu jedinca, čím je dodržané hygienicko-zdravotné hľadisko v súvislosti s tvarom a veľkosťou použitého nábytku. V priestoroch školy je možnosť pripojenia na wifi sieť. Budova školy je po veľkej rekonštrukcii zateplenia a výmeny okien.

Pre realizovanie ŠkVP má škola zriadené a plne využíva nasledovné priestory:

- 2 odborné učebne, 1 laboratórium s prípravovňou a 1 multimediálnu učebňu pre vyučovanie fyziky (mobilne laboratórium s notebookmi)

- 1 odbornú (multimediálnu) učebňu a 1 laboratórium pre vyučovanie chémie so skladom chemikálií

- 1 odbornú (multimediálnu) učebňu a 1 laboratórium pre vyučovanie biológie s prípravovňou

- 4 odborné učebne informatiky

- 3 odborné učebne pre vyučovanie cudzích jazykov

- 1 multimediálnu učebňu cudzích jazykov

- 1 multimediálnu učebňu pre vyučovanie matematiky (mobilne laboratórium s notebookmi)

- 1 multimediálnu učebňu pre vyučovanie slovenského jazyka, dejepisu a geografie

- telocvičňu - vybudovanú v roku 1970 s rekonštrukciou palubovky, sociálneho zariadenia a spŕch v roku 2004, rekonštrukciou niektorých kovových častí využívaných pri volejbale a postavení hrazdy v roku 2008, oddelením náraďovne v roku 2007 s predelením na dve časti sieťovou zónou, rekonštrukciou elektrických rozvodov a osvetlenia a vymaľovanie v roku 2011

- gymnastickú telocvičňu vybudovanú z klasickej učebne, po rekonštrukcii a maľovke za pomoci úspešného projektu Otvorená škola – šport 2006 vybavenú dostatočným množstvom náradia a náčinia (úspešnou realizáciou projektov v rokoch 2010 - 2011) pre využitie v rámci gymnastiky všeobecnej, aeróbnej, kondičnej, cvičení všeobecného rozvoja a zdravotných cvičení, ale i získania teoretických vedomostí využitím DVD, videa a televízie.

Škála materiálneho vybavenia pre vyučovanie telesnej a športovej výchovy a športové mimoškolské aktivity je veľmi kvalitná a rôznorodá. Od lôpt cez florbalové a softbalové sety, frister taniere, ring krúžky, over ball, či steppery, bedminton alebo stolnotenisové stoly. Zavádzanie nových trendov a tým i nových učených pomôcok do vyučovacích hodín je samozrejmosťou.

- knižnicu vybavenú novým knižničným nábytkom v roku 2008, s využitím samostatného zamestnanca (knihovníčka) v čase vyučovania, s možnosťou realizácie vyučovacích hodín s počtom 20 žiakov. Ďalšie vybavenie tvorí pripojenie na internet, počítačová zostava, televízor, DVD, video, CD prehrávač, projektor, kopírka a premietacie plátno. Knižný fond cca 11000 kusov obsahuje beletriu, odbornú literatúru, metodickú literatúru, časopisy, výučbové programy na CD a DVD nosičoch. K dispozícií je pre žiakov, rodičov a zamestnancov školy. Je vybudovaná ako multifunkčný priestor.

- športový areál tvorí futbalové trávnaté ihrisko, atletickú dráhu, skokanský sektor, vrhačský sektor, betónové volejbalové ihrisko. Súčasný stav je poznačený maximálnym opotrebovaním s pripravovaným projektom revitalizácie.

- átrium z jednej strany uzavreté oplotením.

Ďalšie priestory doplňujúce objekt školy tvorí:

- 14 kabinetov vybavených administratívnym zariadením a počítačmi pripojenými na internet, čím škola vytvára vhodné pracovné podmienky pre pedagogických zamestnancov

- 6 administratívnych priestorov pre manažment školy, administratívu a ekonomicko-hospodársku správu školy, prácu výchovného poradcu a na malé pracovné stretnutia

- 19 šatní a oddychové časti v priestoroch chodieb školy

- zrekonštruované priestory na hygienu vrátane WC,

- školský bufet

- ďalšie pomocné priestory – sklady, vrátnica, serverovňa, dieľna .

Obnovu učebných pomôcok zabezpečuje škola zo štátneho rozpočtu, podporou rodičov, sponzorov, zapájaním sa do projektov a maximálnym využitím vzdelávacích poukazov.

Učebné programy sú podporované i vhodným výberom učebnicového fondu.

Budova školy je vybavená školským rozhlasom a vnútorným informačným systémom. Pevné napojenie na internet má okrem 4 učební informatiky, knižnice a kabinetov aj ďalších 13 učební, v priestoroch školy je možné sa pripojiť k wifi sieti.

Uvedomujúc si, že budova školy je životným priestorom pre žiakov a zamestnancov školy, pre väčšiu polovicu aktívnej časti dňa, bol v roku 2007 farebne upravený centrálny chodbový a šatňový priestor, vymenené nástenky a informačné tabule, čím sa výrazne zlepšila estetická úroveň vnútorného priestoru objektu budovy. Átriová časť a udržiavanie tohto prostredia je vytvorený oddychový priestor na využívanie žiakmi počas veľkej prestávky za priaznivých poveternostných podmienok. V roku 2011 bola zrealizovaná rekonštrukcia strechy v centrálnej časti školskej budovy a k skvalitneniu vyučovania biológie a chémie bola zrealizovaná v roku 2010 a 2011 úplná rekonštrukcia biologického traktu školy a v roku 2014 a 2015 prostredníctvom projektu podporeného EU vybudované nové laboratórium chémie.

Informácie z predmetových komisií, od žiackej školskej rady, vedenia školy a iných subjektov sa nachádzajú na informačných nástenkách a vo vitrínach. Každá má svoje určenie od výsledkov úspechov žiakov, či učiteľov, cez rozvrh a za- stupovanie, záujmovú činnosť až po maturitné skúšky. Aj tento spôsob využíva škola na budovanie priateľskej, tvorivej a korektnej spolupráce a atmosféry medzi žiakmi navzájom no najmä medzi žiakmi a pedagógmi. Informovanie verejnosti zabezpečuje kvalitný obsah webového sídla školy.

## Podmienky na zaistenie bezpečnosti a ochrany zdravia pri výchove a vzdelávaní

Jednou z nevyhnutných podmienok pri realizácii školského vzdelávacieho programu je zabezpečenie ochrany zdravia a bezpečnosti vrátane požiarnej ochrany a prevencie pre žiakov i zamestnancov školy v plnom rozsahu v rámci platnej legislatívy a medziľudských vzťahov.

Danú problematiku pre školu odborne garantuje od roku 1998 profesionálna firma dodávateľským spôsobom. Rozsah jej pôsobnosti je stanovený zmluvne. Časť činností vykonávajú zamestnanci školy.

V rámci minimalizácií rizík sa škola venuje:

- tvorbe rozvrhu hodín zabezpečeniu vhodnej štruktúry pracovného režimu žiakov a učiteľov. Základné normy jeho tvorby sú : začiatok vyučovania o 8.00 hod., po šiestich vyučovacích hodinách za sebou obedňajšia prestávka, rozdelenie vyučovacích predmetov do celého týždňa, vyučovanie niektorých predmetov realizovať v špecializovaných učebniach. Výnimky sú možné len vo výnimočných situáciách.

- tvorbe zdravého pracovného prostredia v rámci všetkých priestorov školy, zabezpečením vybavenia primeraným žiackym školským a pracovným nábytkom, s prihliadnutím na základné fyziologické potreby žiakov, jeho farebnosťou, zabezpečením čistoty, upratovaním a maľovaním učební, podľa platných noriem dodržanie osvetlenia, hlučnosti a hygienického vybavenia.

- zabezpečením pitného a stravovacieho režimu prostredníctvom školského bufetu, nápojového automatu a možnosťou stravovania v školskej jedálni pri Hotelovej akadémii Hlinská 31 v Žiline

- prísnemu sledovaniu dodržiavania zákazu fajčenia, pitia alkoholu a používania škodlivých látok v škole a jej okolí

- výrazne označuje všetky nebezpečenstva v rámci využívaných priestorov a predmetov

- zabezpečuje dostupnosť prvej pomoci prostredníctvom odbornej kompetencie troch svojich zamestnancov vybavením 6 lekárničiek, rozmiestnených v objekte školy

- pravidelnej kontrole priestorov z hľadiska bezpečnosti a kontrole plnenia bezpečnostných opatrení

- zabezpečuje vykonávanie pedagogického dozoru, čím aktívne zabezpečuje ochranu žiakov pred úrazmi a prevenciu pred diskrimináciou, násilím a sociálno - patologickými javmi

- realizuje vzdelávanie žiakov a zamestnancov pre poskytovanie informácií na zaistenie bezpečnosti a ochrany zdravia

- realizuje praktické ukážky a nácviky činností pre poskytovanie prvej pomoci pre žiakov i zamestnancov

- vytvára podmienky na zdravý vývin žiakov prostredníctvom realizácie aktivít v rámci vyučovacieho a mimovyučovacieho procesu najmä v oblasti: prevencia závislostí, bezpečné používanie internetu, fyzické i duševné zdravie človeka

- vykonávaniu predpísaných pravidelných i nepravidelných kontrol školských priestorov (bleskozvody, elektroinštalácia, náradie, nástroje, hasiace prístroje, používanie pracovných odevov a ochranných pomôcok ...), aby nebola ohrozená bezpečnosť a zdravie žiakov a zamestnancov školy

- podávaniu informácií rodičovskej verejnosti najmä na stretnutiach RZ o podmienkach výchov- no-vzdelávacieho procesu, školskom poriadku a ďalších predpisoch, v ktorých je zakotvená aj ochrana zdravia a bezpečnosť počas pobytu žiakov v škole a na školských akciách.

V rámci normo tvorby má škola vypracované interné smernice - pracovný poriadok, školský poriadok a ďalšie s obsahmi poučení pre rôzne priestory, aktivity a situácie, ktoré v rámci výchov- no-vzdelávacieho procesu môžu vzniknúť. Ide najmä o výlety, exkurzie, lyžiarsky kurz, kurz ochrany života a zdravia, zahraničný výmenný pobyt, návšteva kultúrno-spoločenských podujatí, práca v laboratóriách biológie, fyziky, chémie, informatiky, odborných učebniach, telocvični, gymnastickej telocvični, v priestoroch školskej budovy, s ktorými sa zoznamujú v príslušnom čase príslušné skupiny účastníkov, čím škola zabezpečuje získanie teoretických informácii o ochrane žiakov pred úrazmi.

V rámci vzdelávania sa pravidelne konajú vzdelávacie aktivity pre zamestnancov školy prostredníctvom profesionálnych pracovníkov z oblasti BOZP v rámci teoretických informácii i praktický- ch zručností. Pre žiakov ich v rámci školy vykonávajú pedagogickí pracovníci, resp. zamestnanci príslušného objektu, kde sa vzdelávanie realizuje.

Škola vedie analýzu dôvodov a evidenciu školských úrazov, vyhotovuje záznam o školskom úraze, zabezpečuje prvú zdravotnú pomoc, v prípade potreby privolá rýchlu zdravotnú pomoc a lekára. Poskytuje zákonnému zástupcovi žiaka informácie o možnostiach úrazového poistenia počas výchovno-vzdelávacieho procesu a pri činnostiach organizovaných školou.

Minimalizáciu rizík škola zabezpečuje i uzatvorením budovy počas vyučovacieho procesu. Žiakovi je umožnený odchod zo školy prostredníctvom zamestnanca na vrátnici a to na základe súhlasu rodiča, triedneho učiteľa, resp. zastupujúceho triedneho učiteľa.

# Kapitola 4. Profil absolventa

V profile absolventa sa odrážajú jeho nadobudnuté vedomosti, zručnosti, spôsobilosti, postoje a hodnotová orientácia.

Osobnostná zrelosť absolventa:

- vie zaujať slobodné a zodpovedné postoje,

- akceptuje druhých ľudí a neobmedzuje ich slobodu,

- vytvára dobré medziľudské vzťahy s rešpektovaním noriem morálky a uprednostňovaním pozitívnych aspektov vzťahov,

- dokáže kontrolovať a regulovať svoje správanie s hĺbkou uvedomelosti,

- uvedomuje si a vie definovať svoje silné vlastnosti, potreby rozvoja a hodnotovú hierarchiu,

- má ujasnenú kultúrnu a regionálnu identitu a šírku historického vedomia,

- vie kriticky prijímať myšlienky, produkty a konanie svojho okolia,

- vie použiť priamu cestu riešenia na dosiahnutie cieľa.

Občianska zrelosť absolventa:

- vie identifikovať problémy, analyzovať ich, navrhovať riešenia, a to nielen aplikáciou zvyčajného algoritmu riešenia, vyhodnocovať ich s poučením,

- pozná a rešpektuje historické a súčasné procesy života v spoločnosti v rámci domácej i európskej kultúry,

- vie sa orientovať v rozmanitosti úloh v rozličnom prostredí,

- je sebavedomým a zodpovedným občanom pripraveným zvládnuť úlohy vyplývajúce z účasti na živote v spoločnosti,

- dokáže zastávať vlastné postoje, kooperovať i uzatvárať kompromisy,

- podporuje vzájomnú toleranciu a rozvoj medzinárodnej spolupráce,

- dokáže efektívne komunikovať v materinskom jazyku a dvoch cudzích jazykoch graficky i ústne.

Vzdelávacie schopnosti absolventa:

- je schopný tvorivo samostatne a dostatočne rýchlo sa prispôsobiť novým podmienkam,

- je pripravený uchádzať sa o ďalšie štúdium doma i v zahraničí a prevziať zodpovednosť za svoj ďalší osobnostný rozvoj,

- má základnú predstavu o svojom životnom smerovaní,

- má základný prehľad a orientáciu v ďalších možnostiach vzdelávania a povolaniach,

- má osvojené metódy samostatného vzdelávania a štúdia,

- uvedomuje si svoje schopnosti vo vzťahu k učeniu,

- je schopný pracovať s informáciami v rôznych podobách a získavať ich z rôznych informačných zdrojov,

- disponuje kritickým a flexibilným myslením a otvorenou mysľou,

- je schopný pracovať v záťažových situáciách.

Všeobecné vlastnosti absolventa:

- má všeobecné poznatky o svete (príroda, technika, človek),

- pozná fungovanie spoločnosti z rôznych aspektov,

- pozná psychické zákonitosti existencie človeka,

- vie diskutovať o problematike, vysvetľovať a odôvodňovať,

- pozná metódy prírodných viet a vie ich použiť,

- je schopný vnímať, chápať, používať, hodnotiť a vytvárať krásu – estetično v každodennom živote,

- vie pracovať na projektoch, sebaprezentácii s uplatnením kreativity.

Absolvent gymnaziálneho vzdelávania má na úrovni svojich možností rozvinuté tieto kľúčové kompetencie (spôsobilosti):

kompetencia (spôsobilosť) k celoživotnému učeniu sa:

- uvedomuje si potrebu svojho autonómneho učenia sa ako prostriedku sebarealizácie a osobného rozvoja,

- dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,

- dokáže kriticky zhodnotiť informácie a ich zdroj, tvorivo ich spracovať a prakticky využívať,

- kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

sociálne komunikačné kompetencie (spôsobilosti):

- dokáže využívať všetky dostupné formy komunikácie pri spracovávaní a vyjadrovaní informácii rôzneho typu, má adekvátny ústny a písomný prejav k situácii a účelu uplatnenia,

- efektívne využíva dostupné informačno-komunikačné technológie,

- vie prezentovať sám seba a výsledky svojej práce na verejnosti, používa odborný jazyk,

- dokáže primerane komunikovať v materinskom a v dvoch cudzích jazykoch,

- chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

kompetencie (spôsobilosti) uplatňovať matematické myslenie a poznávanie v oblasti vedy a techniky:

- používa matematické myslenie na riešenie praktických problémov v každodenných situáciách,

- používa matematické modely logického a priestorového myslenia a prezentácie (vzorce, modely, štatistika, diagramy, grafy, tabuľky),

- používa základy prírodovednej gramotnosti, ktorá mu umožní robiť vedecky podložené úsudky, pričom vie použiť získané operačné vedomosti na úspešné riešenie problémov

kompetencie (spôsobilosti) v oblasti informačných a komunikačných technológií:

- efektívne využíva informačno-komunikačné technológie pri svojom vzdelávaní, tvorivých aktivitách, projektovom vyučovaní, vyjadrovaní svojich myšlienok a postojov a riešení problémov reálneho života,

- nadobudol schopnosť prostredníctvom internetu a IKT získavať a spracovávať informácie v textovej aj grafickej podobe,

- vie algoritmicky myslieť a využívať tieto schopnosti v reálnom živote,

- uvedomuje si rozdiel medzi reálnym a virtuálnym svetom,

- rozumie príležitostiam a možným rizikám, ktoré sú spojené s využívaním internetu a informačno-komunikačných technológií,

kompetencia (spôsobilosť) riešiť problémy:

- uplatňuje pri riešení problémov vhodné metódy založené na analyticko-kritickom a tvorivom myslení,

- je otvorený (pri riešení problémov) získavaniu a využívaniu rôznych, aj inovatívnych postupov, formuje argumenty a dôkazy na obhájenie svojich výsledkov,

- poznáva pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,

- dokáže konštruktívne a kooperatívne riešiť konflikty, kompetencie (spôsobilosti) občianske

- uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie,

- vyvážene chápe svoje osobné záujmy v spojení so záujmami širšej skupiny, resp. spoločnosti,

- uvedomuje si svoje práva v kontexte so zodpovedným prístupom k svojím povinnostiam, prispieva k naplneniu práv iných,

- je otvorený kultúrnej a etnickej rôznorodosti,

- zainteresovane sleduje a posudzuje udalosti a vývoj verejného života, zaujíma k nim stanoviská a aktívne podporuje udržateľnosť kvality životného prostredia,

kompetencie (spôsobilosti) sociálne a personálne:

- reflektuje vlastnú identitu, buduje si vlastnú samostatnosť/nezávislosť ako člen celku,

- na základe sebareflexie si svoje ciele a priority stanovuje v súlade so svojimi reálnymi schopnosťami, záujmami a potrebami,

- efektívne spolupracuje v skupine, uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov,

- dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medzinárodných vzťahoch,

kompetencie (spôsobilosti) pracovné:

- dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov,

- je flexibilný a schopný prijať a zvládnuť inovatívne zmeny,

- chápe princípy podnikania a zvažuje svoje predpoklady pri jeho plánovaní a uplatnení,

- dokáže získať a využiť informácie o vzdelávacích a pracovných príležitostiach, kompetencie (spôsobilosti) smerujúce k iniciatívnosti a podnikavosti

- dokáže inovovať zaužívané postupy pri riešení úloh, plánovať a riadiť nové projekty so zámerom dosiahnuť ciele, a to nielen v rámci práce, ale aj v každodennom živote,

kompetencie (spôsobilosti) vnímať a chápať kultúru a vyjadrovať sa nástrojmi kultúry:

- dokáže sa orientovať v umeleckých druhoch a štýloch,

- uvedomuje si význam umenia a kultúrnej komunikácie vo svojom živote a v živote celej spoločnosti,

- cení si a rešpektuje umenie a kultúrne a historické tradície,

- pozná pravidlá spoločenského kontaktu (etiketu),

- správa sa kultivovane, primerane okolnostiam, situáciám,

- je tolerantný a empatický k prejavom iných kultúr.

## Kľúčové kompetencie

Základné požiadavky

- má osvojené funkčné znalosti a kompetencie z oblasti prírodných a spoločenských vied, ktoré sú vymedzené vzdelávacími štandardami

- efektívne komunikuje v materinskom, resp. vo vyučovacom jazyku a vo dvoch cudzích jazykoch

- má osvojené matematické princípy a postupy tak, že ich dokáže využiť v praktickom živote a pri ďalšom štúdiu/pracovnom zaradení

- ovláda a využíva pri svojom vzdelávaní a tvorbe súčasné informačno-komunikačné technológie

- vie vyhodnotiť a zaujať kritický postoj k informáciám, vrátane masmediálnych informácií

- uvedomuje si svoje schopnosti, silné a slabé stránky a v súlade s nimi sa rozhoduje pre ďalšie/celoživotné vzdelávanie a svoju budúcu profesiu

- akceptuje a uplatňuje ľudské práva vo vzťahu k sebe a iným, rešpektuje inakosť v spoločnosti

- je si vedomý svojich občianskych práv a povinností, uvedomuje si význam a potrebu občianskej angažovanosti v národnom a globálnom kontexte

- uznáva a je pripravený v praxi aplikovať demokratické princípy spoločnosti

- zaujíma sa o svet a ľudí okolo seba, je pripravený aktívne chrániť ľudské a kultúrne hodnoty a životné prostredie na Zemi

# Kapitola 5. Charakteristika ŠkVP

## Spôsob, podmienky ukončovania výchovy a vzdelávania a vydávanie dokladu o získanom vzdelaní

Úplné stredné všeobecné vzdelanie získa žiak úspešným absolvovaním posledného ročníka štvorročného vzdelávacieho programu v gymnáziu, ktorý sa ukončuje maturitnou skúškou. Dokladom o získanom stupni vzdelania je vysvedčenie o maturitnej skúške.

## Organizačné formy a metódy vyučovania

Vzdelávanie a výchovná činnosť prebieha počas celodenného vyučovacieho procesu v objekte školy v priestoroch na to určených. Niektoré vyučovacie hodiny sa môžu realizovať po predložení a schválení projektu i v inom prostredí, s využitím iných foriem a metód práce (napr. exkurzie, kurzy, cvičenia, pozorovania), na základe zváženia pedagóga, ponúkaných možností iných organizácií a splnenia interných predpisov a dodržania pravidiel BOZP. Pre realizáciu vyučovacieho procesu sa využívajú rôzne formy teoretického vzdelávania a praktických laboratórnych cvičení.

Základnou organizačnou formou vyučovania je 45 min. vzdelávacia jednotka = vyučovacia hodina. Vyučovanie začína o 8.00 hod., pre triedu resp. žiaka môže začať aj inou ako prvou vyučovacou hodinou so začiatkom neskôr ako o 8.00 hod. Po šiestich vyučovacích hodinách idúcich za sebou nasleduje pre triedu resp. žiaka obedňajšia prestávka, trvajúca jednu vyučovaciu jednotku. Iba vo výnimočných odôvodnených prípadoch, medzi ktoré patria, vyučovanie telesnej a športovej výchovy z dôvodu priestorového obmedzenia a vyučovanie náboženskej výchovy alebo etickej výchovy z dôvodu personálneho, je obedňajšia prestávka pre triedu resp. žiaka zaradená až po siedmej vyučovacej hodine.

Časový rozpis vyučovacích hodín a prestávok :

|  |  |  |  |
| --- | --- | --- | --- |
| hodina |  | čas | prestávka |
| 0 |  | 7.10 – 7.55 | 5 min. |
| 1 |  | 8.00 – 8.45 | 10 min. |
| 2 |  | 8.55 – 9.40 | 10 min. |
| 3 |  | 9.50 – 10.35 | 20 min. |
| 4 |  | 10.55 – 11.40 | 10 min. |
| 5 |  | 11.50 – 12.35 | 10 min. |
| 6 |  | 12.45 – 13.30 | 30 min. |
| 7 |  | 14.00 – 14.45 | 5 min. |
| 8 |  | 14.50 – 15.35 |  |

V rámci niektorých predmetov ŠkVP za dodržania platnej legislatívy sa triedy na určených hodinách delia na skupiny. Uvedená skutočnosť sa týka týchto predmetov: slovenský jazyk a literatúra, matematika, anglický jazyk, francúzsky jazyk, ruský jazyk, nemecký jazyk, chémia, biológia, informatika, telesná a športová výchova, fyzika, etická výchova, náboženská výchova. Zlučovanie žiakov z jednotlivých tried v rámci ročníka na vytvorenie vzdelávacích skupín nastáva najmä pri povinne voliteľných predmetoch, nie je vylúčená možnosť i v ostatných predmetoch.

Výchova a vzdelávanie sa v škole organizuje dennou formou štúdia. Uskutočňuje sa ako celodenné vzdelávanie v dopoludňajších aj v odpoludňajších hodinách, podľa hore uvedeného časového rozpisu, v rozvrhu hodín jednotlivých tried, v piatich pracovných dňoch v týždni. Vzdelávanie žiaka sa môže na základe žiadosti zákonného zástupcu uskutočňovať aj formou individuálneho vzdelávania alebo individuálneho učebného plánu v medziach platnej legislatívy.

Organizácia školského roka je v plnom znení §150 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov. Organizácia príslušného školského roku je v súlade s Pedagogicko-organizačnými pokynmi vydanými MŠVVaŠ SR na daný školský rok.

## Vzdelávacie stratégie

V rámci stratégie vzdelávania na našej škole zachovávame charakteristické znaky typu školy, ale zároveň sa vyhýbame uniformite a hľadáme nové cesty. Celý proces orientujeme na rozvoj osobnosti žiaka cez personalizáciu, socializáciu, motiváciu a kognitivizáciu, pretože pre žiaka i jeho rodiča a nakoniec aj nás učiteľov i spoločnosť sú dôležité nielen vedomosti a výsledky žiakov, ale aj všetky procesy, ktoré spoluvytvárajú osobnosť mladého jedinca. V tomto procese humanizácie založenom na hore uvedených atribútoch je učiteľ koordinátor a poradca a nie iba sprostredkovateľ informácií. Bez vzájomnej podpory a kooperácie všetkých zainteresovaných, od žiaka až po nepedagogických zamestnancov školy nie je možné napĺňať vzdelávacie ciele školy. Našim cieľom je vybaviť žiakov systematickou štruktúrou poznávania, spôsobilosťou pracovať s informáciami a zaraďovať ich do zmysluplného kontextu životnej praxe tak, aby sa v celom živote profesijne i osobnostne rozvíjali.

V konkrétnosti podporujeme najmä:

- rôznorodú formu výučby, najmä výučbu s pomocou didaktickej techniky, semináre, diskusie, projektové vzdelávanie, e – learning, moodle, brainstorming

- individuálne a tímové projekty,

- dlhodobé samostatné práce, ich prezentácie a obhajobu výstupov,

- využívanie IKT vo vyučovaní,

- aktivity zamerané na tvorivé myslenie,

- variabilitu v organizácií vyučovania

a to všetko s dôrazom na samostatnosť a zodpovednosť za učenie, aktivitu a sebahodnotenie a výberu svojho profesionálneho smerovania.

## Organizácia prijímacieho konania

Prijímacie konanie je organizované v súlade so zákonom č.245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Cieľom prijímacieho konania je prijať uchádzačov, ktorí najlepšie spĺňajú kritériá pre úspešné zvládnutie gymnaziálneho štúdia. Pri posudzovaní predpokladov uchádzača sa vychádza z týchto kritérií :

- výsledky dosiahnuté v Testovaní 9

- doterajšie výsledky uchádzača v štúdiu na základnej škole

- úspešnosť uchádzača v predmetových olympiádach a súťažiach

- výsledky písomnej prijímacej skúšky .

Pri prijímaní žiaka, ktorý v celoslovenskom testovaní žiakov deviateho ročníka základnej školy dosiahol v každom predmete samostatne úspešnosť najmenej 90%, rozhoduje riaditeľ školy bez prijímacej skúšky.

Vychádzajúc z týchto zásad a v súlade s platnou legislatívou riaditeľ školy určuje kritériá na prijatie uchádzača, postup prijímacieho konania.

Uchádzačom zároveň ponúkame štúdium pre žiakov so všeobecným intelektovým nadaním formou integrácie do tried prvého ročníka. Pri prijímaní týchto uchádzačov sa postupuje rovnako ako pri prijímaní uchádzačov bez všeobecného intelektového nadania.

Na štúdium sa môže prihlásiť aj uchádzač, ktorému boli Centrom pedagogicko-psychologického poradenstva a prevencie diagnostikované špeciálne výchovno-vzdelávacie potreby. Tento uchádzač priloží k prihláške na štúdium na stretnú školu vyjadrenie Centra pedagogicko-psychologického poradenstva a prevencie k úprave podmienok pre písomné prijímacie skúšky a k štúdiu na gymnáziu.

## Organizácia maturitnej skúšky

Štúdium na škole sa ukončuje maturitnou skúškou podľa platnej legislatívy. Cieľom maturitnej skúšky (ďalej MS) je overenie vedomostí a zručností žiakov v rozsahu učiva určeného katalógom cieľových požiadaviek. Maturitná skúška z jednotlivých predmetov môže pozostávať z externej časti a internej časti. Externú časť maturitnej skúšky tvorí centrálne vypracovaná písomná skúška, ktorá sa vo všetkých školách zadáva v rovnakom čase, koná sa pod externým dozorom a externe sa vyhodnocuje. Predmety, ktoré majú externú časť maturitnej skúšky, sú slovenský jazyk a literatúra, anglický jazyk, francúzsky jazyk, nemecký jazyk, ruský jazyk, matematika. Písomná forma internej časti maturitnej skúšky sa zadáva vo všetkých školách v rovnakom čase, koná sa pod externým dozorom a vyhodnocuje sa interne na základe centrálnych pokynov. Predmety, ktoré majú písomnú formu internej časti maturitnej skúšky, sú slovenský jazyk a literatúra, anglický jazyk, francúzsky jazyk, nemecký jazyk, ruský jazyk. Z cudzích jazykov ju žiak vykonáva podľa úrovne jazykovej náročnosti Spoločného európskeho referenčného rámca. Na maturitnú skúšku sa žiak 4. ročníka prihlási písomným oznáme- ním prostredníctvom triedneho učiteľa do 30. septembra, v ktorom uvedie predmety MS v zložení :

1) slovenský jazyk a literatúra,

2) povinný predmet zo skupiny predmetov cudzí jazyk (externú časť maturitnej skúšky, písomnú formu internej časti maturitnej skúšky a ústnu formu internej časti maturitnej skúšky z predmetu zo skupiny predmetov cudzí jazyk žiak vykoná na úrovni B2 jazykovej náročnosti Spoločného európskeho referenčného rámca)

3) voliteľný predmet zo skupiny prírodovedných alebo spoločenskovedných alebo ostatných pred- metov, v ktorých mal žiak súčet týždenných hodinových dotácií počas štúdia na gymnáziu najmenej šesť. Do súčtu týždenných hodinových dotácií možno započítať aj hodinovú dotáciu zo seminára alebo z cvičení rovnakého zamerania.

4) ďalší voliteľný predmet.

Žiak môže dobrovoľne konať maturitnú skúšku aj z ďalších predmetov.

Ústnu formu internej časti maturitnej skúšky z predmetov žiak vykoná po ukončení štvrtého ročníka štúdia. Ústnu formu internej maturitnej skúšky tvorí ústna odpoveď žiaka pred predmetovou maturitnou komisiou, pričom si žiak žrebuje jedno zo schválených maturitných zadaní. Ústna forma internej časti maturitnej skúšky je verejná. Maturitné zadania a úlohy v nich vychádzajú z cieľových požiadaviek na vedomosti a zručnosti pre príslušný predmet maturitnej skúšky. Maturitné zadania sa nezverejňujú. Minimálny počet zadaní je 30. Každé zadanie sa použije iba jedenkrát v danom dni. Škola zabezpečí žiakovi prístup k všeobecným pomôckam v príslušnom predmete maturitnej skúšky. Skúšajúci citlivo riadi rozhovor so žiakom, kladie pomocné a stimulačné otázky, vyjadruje súhlas alebo nesúhlas s tvrdením žiaka, pričom ho vedie k tomu, aby svoje názory podopieral argumentmi a vy- užíval pri tom písomnú prípravu a tiež vlastné poznatky získané počas prípravy na maturitnú skúšku. Podľa upravených podmienok môže maturovať žiak so zdravotným znevýhodnením v triede strednej školy vzdelávaný podľa individuálneho vzdelávacieho programu spolu s ostatnými žiakmi. Úpravy sa týkajú týchto oblastí: predĺžený časový limit pri riešení úloh testu a pri ústnej odpovedi, úpravy alebo nahradenie niektorých úloh, rôzne grafické úpravy a formáty zadaní s použitím rôznych veľkostí písma, s použitím zmenenej štruktúry textu, využitím inej možnosti záznamu odpovede a počúvania vstupného textu, prítomnosť asistenta, zdravotníckeho personálu.

Výsledky externej časti (EČ) a písomnej formy internej časti (PFIČ) sa hodnotia percentami, ústna od- poveď známkou. Na maturitnom vysvedčení sa z predmetu, ktorý má externú časť, uvádza aj percentil (úspešnosť žiaka v porovnaní s výsledkami ostatných maturantov SR z daného predmetu a úrovne).

Žiak úspešne vykonal maturitnú skúšku, ak úspešne zložil skúšku zo všetkých predmetov maturitnej skúšky v zmysle legislatívy.

Ak žiak neuspel z dobrovoľného predmetu, nemá to vplyv na úspešné vykonanie maturitnej skúšky a výsledok sa ani neuvádza na maturitnom vysvedčení.

Maturitná skúška sa koná v riadnom termíne, resp. v mimoriadnom termíne, ktorý slúži na vykonanie náhradnej alebo opravnej maturitnej skúšky. Žiakovi, ktorý úspešne vykonal maturitnú skúšku, bude vydané vysvedčenie o maturitnej skúške a dodatok k vysvedčeniu o maturitnej skúške.

Pri ukončovaní stredoškolského štúdia formou maturitnej skúšky platia pre žiakov so všeobecným intelektovým nadaním tie isté podmienky ako pre ostatných žiakov gymnázia. Nevyžaduje sa preukázanie vyššej úrovne vedomostí, zručností a kompetencií v porovnaní s ostatnými žiakmi gymnázia.

Dokladom o získanom vzdelaní je vysvedčenie o maturitnej skúške.

## Prierezové témy

### Environmentálna výchova

Charakteristika prierezovej témy

Environmentálna výchova nie je samostatným predmetom, ale je súčasťou obsahu jednotlivých učebných predmetov. Vedie žiakov ku komplexnému pochopeniu vzájomných vzťahov medzi organizmami a vzťahom človeka k životnému prostrediu. Ide o rozvíjanie a najmä pochopenie nevyhnutného prechodu k udržateľnému rozvoju spoločnosti, ktorý umožňuje sledovať a uvedomovať si dynamicky sa vyvíjajúce vzťahy medzi človekom a prostredím, kde sú vzájomne prepojené aspekty ekologické, ekonomické a sociálne.

Na realizácii prierezovej témy sa podieľajú v primeranej miere jednotlivé vzdelávacie oblasti (učebné predmety). Vzájomným prepojením, rozšírením, upevňovaním a systematizáciou vedomostí, špeciálnych návykov a zručností upozorňujeme žiakov na súvislosti medzi poznatkami, ktoré si už osvojili na pochopenie problematiky zo širšieho pohľadu. Len tak dokážu skutočne pochopiť globálne problémy. Pochopenie je základnou podmienkou aktív- neho prístupu žiakov k efektívnej ochrane a udržateľnému stavu životného prostredia.

Pri realizácií environmentálnej výchovy sa v rámci vzdelávacích oblastí žiakovi:

- poskytuje ucelený elementárny pohľad na okolitú prírodu a prostredie,

- vytvára priestor pozorovať, citlivo vnímať a hodnotiť konanie ľudí vo vzťahu k životnému prostrediu,

- zdôrazňuje nutnosť pochopenia objektívnej platnosti základných prírodných zákonitostí, dynamických súvislostí od ekosystémov po biosféru ako celku a postavenie človeka v prírode,

- poskytované úlohy zameriavajú na súvislosti medzi ekologickými, technicko-ekonomickými a sociálnymi prístupmi k riešeniu problematiky a poukazujú na ďalšie princípy udržateľnosti rozvoja,

- predkladajú možné riešenia problematiky vplyvu prostredia na vlastné zdravie a na zdravie iných a vytvára sa priestor na vlastnú aplikáciu,

- dáva možnosť použiť informačno-komunikačné technológie, umožňuje využívať aktuálne údaje o stave životného prostredia a možnosť simulovať určité udalosti,

- poskytujú príležitostí na zamyslenie sa nad vzťahom človeka a životného prostredia, na uvedomenie si prírodného a sociálneho prostredia ako zdroja inšpirácie pre vytváranie kultúrnych a umeleckých hodnôt a na vnímanie estetických kvalít životného prostredia.

Ciele prierezovej témy

Cieľom environmentálnej výchovy žiakov je formovať a rozvíjať také osobnostné kvality, ktoré ich povedú k ochrane a zlepšovaniu životného prostredia. Takto projektovaný zámer výchovnej a vzdelávacej práce je realizovaný plnením konkrétnych úloh, zacielených najmä na tieto základné súčasti rozvoja osobnosti žiakov:

Úroveň vedomostí

Žiaci primerane k svojim vekovým osobitostiam poznajú a chápu:

- prírodné javy a deje v životnom prostredí,

- zásahy ľudskej činnosti do životného prostredia ,

- rozdielne typy životného prostredia,

- globálne problémy ľudstva,

- závislosť ľudského života a živobytia od životného prostredia,

- konflikty, ktoré môžu vzniknúť na základe environmentálnych problémov,

- vzájomnú závislosť jednotlivcov, skupín a národov od životného prostredia,

- význam efektívnej ochrany a trvalo udržateľného stavu životného prostredia ,

- lokálne, národné a medzinárodné opatrenia na ochranu a využívanie životného prostredia.

Rozvoj zručností

Žiaci dokážu samostatne alebo s pomocou učiteľa získavať, hodnotiť a využívať informácie.

Úlohy environmentálnej výchovy sú zacielené najmä na rozvoj zručností žiakov v oblastiach:

- komunikačné zručnosti : vyjadriť vlastný názor na životné prostredie ústnou a písomnou

- formou, zrozumiteľne a výstižne argumentovať,

- študijné a pracovné zručnosti : získavať, analyzovať, interpretovať a hodnotiť informácie o životnom prostredí z rozličných zdrojov, plánovať a organizovať aktivity alebo projekty, týkajúce sa životného prostredia,

- zručnosti potrebné na riešenie problémov : identifikovať príčiny a následky environmentálnych problémov, formovať správny názor a úsudok na jednotlivé environmentálne problémy a ich riešenie,

- sociálne a personálne zručnosti : pracovať kooperatívne, v skupinách, dokázať vypočuť iných,

- informačné a numerické zručnosti : zaznamenávať informácie o životnom prostredí do počítačovej databázy, zhromažďovať, triediť, analyzovať údaje; interpretovať štatistické údaje o životnom prostredí; následná tvorivá práca s databázou a vybranými programami.

Utváranie postojov

Ochrana a zlepšovanie životného prostredia vyžadujú utvárať, formovať a pestovať v žiakoch najmä tieto postoje a kvality osobnosti:

- vážiť si životné prostredie, aktívne pristupovať k jeho tvorbe a ochrane,

- starať sa o živé organizmy a život vnímať ako najvyššiu hodnotu,

- rešpektovať aj názory iných,

- chápať význam racionálnych argumentov a dôkazov, rozvíjať a upevňovať hodnotový systém,

- tolerovať, otvorene zmýšľať, vnímať a citlivo pristupovať k prírode a prírodnému a kultúrnemu dedičstvu,

- pochopiť význam udržateľného rozvoja ako pozitívnej perspektívy ďalšieho vývoja ľudskej spoločnosti.

Obsah vzdelávania

*Tematické okruhy Obsahový štandard*

Ochrana prírody a krajiny význam lesa

vodné zdroje

biodiverzita (druhová rozmanitosť) mora a pralesa

význam pralesa pre biosféru (kyslík)

umelý ekosystém – funkcia a vzťah k okoliu

*Výkonový štandard*

- vie pomenovať negatívne dôsledky odlesňovania na životné prostredie

- chápe význam zmeny krajiny vplyvom činnosti človeka

- vie vyjadriť svoj názor na ekologickú rovnováhu Zeme

Zložky životného prostredia význam vody pre život

ovzdušie a jeho význam

pôda ako zdroj výživy

surovinové a energetické zdroje

- vie zadefinovať a odôvodniť význam vody pre živé organizmy

- chápe dôsledky znečisťovania prostr.

Ľudské aktivity a problémy životného prostredia populačná explózia

vyčerpateľnosť energetických a surovinových zdrojov

znečisťovanie ovzdušia (emisie, smog, kyslé dažde, skleníkový efekt, ozónová diera)

znečisťovanie pôd (pesticídy, hnojenie, rádioaktívne znečisťovanie, erózia)

znečisťovanie vôd (biologické, fyzikálne, chemické)

doprava a životné prostredie

odpady s ich likvidácia

urbanizácia, odlesňovanie

- vie zdôvodniť zmysel triedeného odpadu a charakterizovať jeho dopad na život

- vie pripraviť projekt na ochranu životného prostredia v rámci školy

- pozná systém ochrany prírodných a kultúrnych pamiatok sveta

Vzťah človeka k prostrediu riešenie problematiky odpadov

šetrenie energiami

zachovanie biodiverzity

ochrana prírody – chránené organizmy, chránené územia

- pozná riešenie odpadového hospodárstva mesta

- pozná ochranné pásma v blízkom regióne bývania

- vie charakterizovať lokálne ekologické problémy

Prírodné zdroje , ich využívanie, ochrana obnoviteľné a neobnoviteľné prírodné zdroje

racionálne využívanie prírodných zdrojov

využívanie alternatívnych zdrojov energie

význam prírodných zdrojov pre človeka

- chápe dôsledky racionálneho využívania prírodných zdrojov vo vzťahu k udržateľnému rozvoju

### Ochrana života a zdravia

Charakteristika prierezovej témy

Prierezová tematika Ochrana života a zdravia sa realizuje prostredníctvom predmetov štátneho vzdelávacieho programu a obsahom samostatných organizačných foriem vyučovania

– účelových cvičení a kurzu. Ochrana života a zdravia integruje spôsobilosti žiakov zamerané na ochranu života a zdravia v mimoriadnych situáciách, tiež pri pobyte a pohybe v prírode, ktoré môžu vzniknúť vplyvom nepredvídaných skutočností ohrozujúcich človeka a jeho okolie. Obsah učiva je predovšetkým orientovaný na zvládnutie situácií vzniknutých vplyvom priemyselných a ekologických havárií, dopravnými nehodami, živelnými pohromami a prírodnými katastrofami. Zároveň napomáha zvládnuť nevhodné podmienky v situáciách vzniknutých pôsobením cudzej moci, terorizmom voči občanom nášho štátu.

Ciele prierezovej témy

- formovať vzťah žiakov k problematike ochrany svojho zdravia a života, tiež zdravia a života ľudí,

- poskytnúť žiakom potrebné teoretické vedomosti, praktické poznatky - osvojiť si vedomosti a zručnosti v sebaochrane a poskytovaní pomoci iným v prípade ohrozenia zdravia a života,

- rozvinúť morálne vlastnosti žiakov, tvoriace základ vlasteneckého a národného cítenia,

- formovať predpoklady na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž náročných životných situácií.

- získať spoločenské a občianske kompetencie na zvládnutie stresu a frustrácie, komunikáciu s inými ľuďmi a solidaritu pri riešení problémov širšej komunity ľudí.

Obsah vzdelávania

Téma Obsahový štandard Výkonový štandard

Riešenie mimoriadnych udalostí: civilná ochrana

opatrenia školy v prípade mimoriadnych situácií

varovné signály CO

požiarna ochrana

ochrana pred účinkami zbraní hromadného ničenia

evakuácia

ukrytie

ochranná maska

reagovanie v záťažových situáciách a pod tlakom

Žiak je schopný:

rozlíšiť jednotlivé varovné signály CO,

správne reagovať v prípade evakuácie školy,

dodržiavať základné preventívne požiarne opatrenia,

určiť pozíciu hasiacich prístrojov na škole a lokalizáciu ohlasovne požiaru

používať prostriedky individuálnej ochrany,

formovať si vlastenecké podvedomie

mať prehľad o mimoriadnych udalostiach vo svete a metódach ich riešenia

pomáhať nepriamo alebo priamo pri mimoriadnych udalostiach (humanitárna pomoc)

kontaktovať záchranné zložky

Zdravotná príprava všeobecné zásady prvej pomoci v rôznych situáciách

zástava srdca, šok, krvácanie,

poruchy pohybovej sústavy

uštipnutie

otrava

použitie zdravotníckeho materiálu

ochrana pred nákazlivými chorobami a otravami

transport ranených

kontaktovanie záchranných zložiek

Žiak je schopný:

osvojiť si základné zásady prvej pomoci,

použiť účelne zdravotnícky materiál a improvizované prostriedky

určiť poradie naliehavosti ošetrenia a vykonať protišokové opatrenia,

reagovať v rôznych situáciách simulovanej pomoci

informovať správnym spôsobom záchranné zložky

pomáhať pri záchrane ľudí formou darovania krvi

realizovať protišokové polohy a opatrenia

Pobyt a pohyb v prírode orientácia v teréne

určovanie svetových strán bez technických pomôcok

topografické značky

určenie azimutu a vlastného stanovišťa

úprava životného prostredia

práca s GPS a modernými navigačnými technológiami

rozpoznávanie členitosti terénu podľa vrstevníc

vybavenie pre rôzne pohybové aktivity v prírodnom prostredí

spolupráca so zložkami zabezpečujúcimi ochranu prírody a záchranu v prírode

pohyb a pobyt v prírode v rozličných ročných obdobiach

Žiak je schopný:

orientovať sa podľa prírodných javov, mapy a buzoly, vedieť určiť azimut

upravovať opakovane okolie školy

využívať moderných mobilných zariadení na určovanie polohy a plánovanie trasy pochodu

naplánovať pohybové aktivity v prírode, pri rešpektovaní individuálnych fyzických možností

kontaktovať záchranné zložky pôsobiace v prírodnom prostredí a rešpektovať návštevné poriadky chránených oblastí

dať správny signál pri leteckej záchrane

vedieť zvoliť adekvátnu výbavu pre rôzne pohybové aktivity v prírodnom prostredí

dodržiavať Biely kódex a uplatňovať ho v praxi

Záujmové technické činnosti a športy športová streľba

sebaobrana

možnosti technických športov v rámci regiónu

vysokohorská turistika, horolezectvo a skialpinizmus

Žiak je schopný:

strieľať zo vzduchovej zbrane na cieľ

zvládnuť základné techniky sebaobrany

lokalizovať miesta a organizácie realizujúce technické športy v regióne

prakticky ukázať základnú uzlovú techniku

pomenovať jednotlivé súčasti horolezeckého výstroja a výzbroja

orientovať sa v medzinárodnej lavínovej stupnici

rozpoznať rozdiel medzi jednotlivými formami snehovej pokrývky

použiť základnú lavínovú výstroj v improvizovaných podmienkach

Osobité formy realizácie

Účelové cvičenia

Osobitnou formou vyučovania učiva ochrany života a zdravia sú účelové cvičenia. Integrujú spôsobilosti žiakov získané v povinných učebných predmetoch, rozširujú a upevňujú ich. Majú postupnosť a nadväznosť. Realizujú sa v I. a II. ročníku v dvoch častiach v rozsahu 6. vyučovacích hodín . Využívajú medzipredmetové vzťahy pri získavaní vedomostí a zručností potrebných na zvládnutie mimoriadnych situácií, zdravotnej prípravy, pohybu a pobytu v prírode. Účasť žiakov je povinná. Žiaci so zmeneným zdravotným stavom plnia úlohy podľa lekárskeho nálezu.

Kurz na ochranu života a zdravia

Samostatnou povinnou organizačnou formou vyučovania je kurz ochrany života a zdravia. Je spojením všetkých poznatkov a zručností ako aj postojov vytvorených počas predchádzajúceho štúdia. Je vyvrcholením prípravy v rámci účelových cvičení a vedomostí získaných v ostatných vzdelávacích oblastiach. Jeho zameranie a program je volený s ohľadom na splnenie cieľov a maximálne využitie možností regiónu pri príprave žiakov na účelové riešenie životných situácií. Je spravidla rozdelený na teoretickú prípravu a praktický výcvik. Realizuje sa v III. ročníku v rozsahu 21 hodín. Účasť žiakov školy je na kurze povinná.

Realizácia v rámci vzdelávacích oblastí

Obsah učiva v jednotlivých vzdelávacích oblastiach dáva priestor na naplnenie cieľov prierezovej témy Ochrana života a zdravie. Ide najmä o vzdelávacie oblasti Človek a príroda, Človek a spoločnosť, Zdravie a pohyb, ale i Umenie a kultúra a Človek a hodnoty, kde v rámci tematických celkov v jednotlivých ročníkoch žiak získava praktické i teoretické informácie na ich využitie resp. integráciu pri realizácií osobitých foriem realizácie prierezovej témy Ochrana života a zdravia.

### Osobnostný a sociálny rozvoj

Charakteristika prierezovej témy

Prierezová oblasť osobnostný a sociálny rozvoj rozvíja ľudský potenciál žiakov, poskytuje im základy pre plnohodnotný a zodpovedný život. Znamená to nielen akademický rozvoj žiakov, ale hlavne rozvíjanie osobných a sociálnych spôsobilostí, ktoré spätne akademický rozvoj podporujú.

Ciele prierezovej témy

- rozvíjať u žiakov sebareflexiu (rozmýšľať o sebe) sebapoznávanie, sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie,

- naučiť žiakov uplatňovať svoje práva, ale aj rešpektovať názory, potreby a práva ostatných,

- podporovať svojím obsahom prevenciu sociálno-patologických javov (šikanovanie, agresivita, užívanie návykových látok),

- pomáhať žiakom získavať a udržať si osobnostnú integritu,

- pestovať kvalitné medziľudské vzťahy,

- rozvíjať sociálne zručnosti potrebné pre život a spoluprácu.

Obsah vzdelávania

Téma Obsahový štandard Výkonový štandard

Sebaregulácia a sebaorganizácia sebapoznanie

sebaobjavovanie

sebauvedomenie

dokáže porozumieť sebe samému a druhým,

je schopný si utvárať pozitívny postoj k sebe samému a k druhým,

Psychohygiena riešenie problémov

zvládanie stresu

dokáže si identifikovať stresové faktory,

je schopný predchádzať sociálno-patologickým javom a škodlivým spôsobom správania,

Medziľudské vzťahy spoznávanie

empatia

asertivita

dokáže prispievať k utváraniu dobrých medziľudských vzťahov v triede aj mimo ňu,

vie si uvedomovať hodnotu spolupráce,

je schopný predchádzať sociálno-patologickým javom a škodlivým spôsobom správania,

Komunikácia pozorovanie

aktívne počúvanie

dokáže rozvíjať základné schopnosti dobrej komunikácie a má k tomu príslušné vedomosti

### Mediálna výchova

Charakteristika prierezovej témy

Mediálna výchova a jej témy majú umožniť žiakom osvojenie kompetentného zaobchádzania s rôznymi druhmi médií a ich produktmi. Je dôležité, aby žiak vedel selektívne využívať médiá a ich produkty. Médiá a komunikácia predstavujú veľmi významný zdroj skúseností, zážitkov a poznatkov pre stále väčší okruh príjemcov, stávajú sa dôležitým socializačným faktorom, majú výrazný vplyv na správanie jedinca a spoločnosti, na utváranie životného štýlu a na kvalitu života vôbec. Informácie, ktoré sú médiami ponúkané, majú rôznorodý charakter, vyznačujú sa svojbytným vzťahom k prírodnej i sociálnej realite a sú vytvárané s rôznymi /nepriznanými a teda potencionálne manipulatívnymi/zámermi. Správne vyhodnotenie týchto informácií /správ/ z hľadiska zámeru ich vzniku / informovať, presvedčiť, manipulovať, zabávať/ a z hľadiska ich vzťahu k realite /vecná správnosť, logická argumentačná skladba, hodnotová platnosť/ vyžaduje značnú prípravu. Realizuje sa ako integrálna súčasť vzdelávacích oblastí.

Ciele prierezovej témy

- umožniť žiakom, aby si osvojili stratégie kompetentného zaobchádzania s rôznymi druhmi médií a ich produktov,

- rozvinúť u žiakov spôsobilosť zmysluplne, kriticky a selektívne využívať média a ich produkty,

- rozvíjať chápanie pravidiel fungovania „mediálneho sveta“, zmysluplnú orientáciu v ňom a využívanie produktov na svoj rozvoj,

- vychovať žiakov ako občanov schopných vytvoriť si vlastný názor na základe prijímaných informácií,

- pochopenie komerčnej podstaty médií a z toho vyplývajúcich negatív a ohrození,

- formovať schopnosť žiakov kriticky posudzovať mediálne šírené posolstvá,

- schopnosť analyzovať ponuky správ, posúdi ť ich vierohodnosť a vyhodnotiť ich komunikačný zámer, poprípade ho asociovať s inými správami /informáciami/

- argumentovať vlastný výber a postoj k produktom masových médií,

- získať schopnosť orientovať sa v jednotlivých médiách, pomenovať ich jednotlivé produkty, osvojiť si pojmy jednotlivých médií,

- vedieť zaujať postoj a argumentovať vlastný názor a postoj k médiám.

Obsah vzdelávania

Téma Obsahový štandard Výkonový štandard

História médií a filmu

Pochopiť podstatu tvorby mediálnych produktov na pozadí spoločensko – politických udalostí.

Vysvetliť podstatu osvojených javov, ich pojmov a vzťahov medzi nim.

Čísla v médiách

Sledovanosť v médiách/tvorba vlastnej štatistiky/,aktuálna spotreba a vybavenosť domácnosti médiami

Pochopiť podstatu tvorby/vzniku reklamných, mediálnych produktov.

Uvedomiť si dôležitosť hodnôt spoločnosti a spoločenskej mienky pri tvorbe TV produktov, reklám, webových stránok.

Aplikovať získané informácie pri tvorbe vlastnej štatistiky.

Ako, komu, čo

Reklama v médiách, jej tvorba, formy, obsah, interpretácia, analýza, /rating/

Pochopiť, orientovať sa v mediálnom svete reklamy.

Vedieť analyzovať reklamu po formálnej, obsahovej, cieľovej, umeleckej, propagačnej, ideovej zložke.

Napísať scenár reklamného spotu/vytvoriť vlastný reklamný spot.

Fakt alebo názor – mienkotvorné a bulvárne média

Dôveryhodnosť a kvalita informácií v spravodajských, internetových a printových médiá- ch/Nepravda v médiách – senzácia/etický princíp v médiách

Pristupovať k informáciám šírenými médiami kriticky, analyticky a objektívne.

Selektovať informácie.

Schopnosť zachovať si vlastný názor a úsudok v bohatej ponuke médií.

Reprodukovať, interpretovať, analyzovať vlastné mediálne dojmy, zážitky a skúsenosti .

Kreatívne a originálne pristupovať k jednotlivým problémom médií.

Internet- anonymné médium

/chatrooms, internetové „zoznamky“, blog, web, email, sociálne siete, „googlovanie“ – vyhľadávanie informácií,...

Osvojenie si základných pojmov a produktov internetu.

Orientovať sa v širokých ponukách internetového média, pričom si uvedomovať klady a zápory obľúbeného médiá.

Uvedomenie si identity a vlastnej osobnosti v internetovej virtualite.

Mediálne vzory, stereotypy, predsudky

Subkultúra v médiách, reality – show, hudba, populárna kultúra, móda, vzory, idoly...

Poznať produkty populárnej kultúry vytvorené médiami a ich vplyv na súčasnú spoločnosť, tvorba hodnotového systému, organizácia voľného času vzhľadom na mediálnu ponuku.

Orientovať sa v ponukách masových médií

Analyzovať/interpretovať vybraný produkt televíznych /internetových/ printových médií

Obraz, zvuk, rýchlosť – médiá Fyzika a médiá

Interpretácia médií/televízia, rádio, internet, tlač/ z pohľadu fyzikálnej analýzy a jej následná aplikácia na obľúbenosť a príťažlivosť v spotrebiteľskom/priemyselnom trhu

Zdravý životný štýl prezentovaný médiami Cestovanie v médiách/vďaka médiám/cestopisné programy, google Earth.../

Pomenovať potrebu vlastného životného štýlu, vedieť vysvetliť pojem zdravý životný štýl v súvislosti s hodnotami mediálnej stratégie.

Vyhľadať potrebné informácie, vedieť pracovať s dostupnými prostriedkami .

Vhodne a efektívne vyhľadávať , spracúvať a používať informácie masových médií .

Citlivo pristupovať k neverbálnym odkazom médií, interpretovať tieto odkazy.

Vytvoriť propagačný materiál.

Duševné vlastníctvo

Chápať a definovať autorské právo.

Kopírovanie CD, DVD, sťahovanie z internetu bez povolenia vnímať ako vstup do práv duševného vlastníctva.

### Multikultúrna výchova

Charakteristika prierezovej témy

Multikultúrna výchova je zaradená do obsahu vzdelávania s ohľadom na slovenské kultúrne prostredie, kde po stáročia spolunažívali príslušníci rôzneho etnického, národného, náboženského a kultúrneho pôvodu. Kultúrna rozmanitosť sa pritom v súčasnosti prehlbuje vďaka viacerým trendom ako je napríklad globalizácia a migrácia. Multikultúrnosť slovenskej spoločnosti však nikdy neznamenala len pokojné spolunažívanie rôznych skupín obyvateľov, ale vždy bola a dodnes je poznačená aj predsudkami a stereotypmi, ktoré sa prejavujú v rôznych podobách neznášanlivosti, rasizmu, či xenofóbie. Žiaci všetkých vekových kategórií budú čoraz častejšie v osobnom aj verejnom živote vystavení rôznym kultúrnym vplyvom a v čo- raz väčšej miere sa budú dostávať do kontaktu s príslušníkmi iných kultúr. Preto je potrebné, aby boli na tieto výzvy pripravení, a aby boli schopní rozoznať, rešpektovať a podporovať rôzne kultúrne ukotvenie vo svojom okolí.

Absolventa gymnázia má rozvinuté také kompetencie, ktoré mu umožňujú :

samostatne vyhodnocovať výhody a nevýhody jeho pohybu v kultúrne rôznorodej spoločnosti,

zaujať samostatné postoje voči iným kultúram,

komunikovať s príslušníkmi iných kultúr tak, aby dokázal pokojne s nimi spolunažívať,

rozmýšľať o kultúre a medzikultúrnych vzťahoch v globálnej perspektíve.

Obsah vzdelávania, formy práce i úlohy sú zamerané na získanie a rozvíjanie medzikultúrnych kompetencií. Ide najmä o:

sociálne, občianske, komunikačné: kriticky vyhodnocuje informácie, podáva ich druhým, zaujíma k ním stanovisko, aktívne počúva, rešpektuje názory iných, aktívne buduje spolu- nažívanie s okolím, neodmieta automaticky odlišné okolie, konfrontuje svoje záujmy so záujmami druhých, podieľa sa na kolektívnej zodpovednosti, navrhuje vlastné a pokojné riešenia problémov, lokálne problémy hodnotí aj z globálneho pohľadu, je tolerantný a empatický voči iným kultúram, pokiaľ mu ich nositelia neubližujú,

riešenie problémov: dokáže riešiť konflikty konštruktívne a operatívne, využíva informácie a poznatky z rôznych zdrojov, aktívne a samostatne vyhľadáva poznatky,

učenie sa: rozoznáva kultúrne symboly a vyjadrovacie prostriedky svojej a iných kultúr a porovnáva ich, prejavuje trvalý záujem o nové veci, poznatky, ľudí, situácie, prostredie, dokáže vyhodnocovať svoj pokrok v učení, uvažuje o spätnej väzbe ak ju dostane.

Ciele prierezovej témy

Všeobecným cieľom multikultúrnej výchovy je rozvinúť u žiakov systematickú reflexiu vlastnej identity, prehĺbiť chápanie medzikultúrnych vzťahov vo vlastnej aj v cudzích kultúrnych identitách, ako aj kultúrnych artefaktoch súčasného sveta.

Hlavné ciele:

- viesť žiakov k systematickému uvažovaniu o kultúre,

- rozvíjať poznanie rozličných tradičných aj nových kultúr a subkultúr,

- viesť žiakov k pochopeniu medzikultúrnych vzťahov v súčasnom svete,

- rozvíjať schopnosť akceptovať kultúrne rozmanitosti ako spoločenskú realitu a rozvoj tolerancie,

- viesť žiakov k rešpektovaniu kultúrnej rozmanitosti sveta,

- spoznávať svoju kultúru aj iné kultúry, históriu, zvyky a tradície ich predstaviteľov,

- viesť žiakov k chápaniu súčasných kultúrnych artefaktov ako priesečníkov rôznych kultúr.

Obsah vzdelávania

Téma Obsahový štandard Výkonový štandard

Ľudské vzťahy a produkty kultúry predsudky, stereotypy, intolerancia, mozaika kultúrnych a umeleckých artefaktov, jazyková kultúra

Žiak :

je schopný tolerovať odlišné záujmy, názory i schopnosti druhých,

dokáže si uvedomovať dopady verbálnych i neverbálnych prejavov,

je schopný niesť zodpovednosť za svoje správanie a konanie,

vie pochopiť prepojenie vzniku kultúrnych artefaktov s miestom a časom vzniku – chápe analogické princípy

chápe zmysel slušného a správneho vyjadrovania – vie ho uplatniť

Dominantná kultúra a subkultúry - Slováci, národnostné menšiny, kresťania, ostatné konfesie, heterosexuáli, sexuálne menšiny, ...

Žiak :

je schopný rozpoznať kultúrne osobitosti rôznych minorít,

dokáže komunikovať v skupine s príslušníkmi odlišných sociokultúrnych skupín,

je schopný uplatňovať svoje práva a rešpektovať práva druhých, chápať a tolerovať odlišné záujmy, názory i schopnosti druhých,

Etnicita - etnické skupiny, diskriminácia

Žiak :

osvojiť si znalosti o rôznych etnických a kultúrnych skupinách žijúcich v slovenskej a európskej spoločnosti,

Sociálny zmier a solidarita - konflikty

Žiak :

osvojiť si postoj nekonfliktnosti v multikultúrnej spoločnosti,

osvojiť si zručnosti aktívneho podieľania sa na pretváraní spoločnosti,

zohľadňovať potreby minoritných skupín.

Vlastná identita - reflexia vlastnej identity, regionálnej, kultúrnej sociálnej, časové a priestorové determinanty vlastného pohľadu na svet

Žiak :

vie kam patrí, pozitívne vníma svoje okolie, pozná svoje miesto v prostredí, v ktorom sa nachádza,

dokáže urobiť analytickú reflexiu,

vie prepojiť teoretickú reflexiu na reálnu situáciu

vie pomenovať a vyhodnotiť súvislosti zmien vlastného pohľadu na svet s príslušnou mierou argumentov

Životné prostredie - fungovanie prostredia, človek v systéme zmien životného prostredia

Žiak :

vie prepojiť poznatky z viacerých predmetov

dokáže chápať činnosť človeka v prepojení na životné prostredie

dokáže samostatne uvažovať o vzťahu človeka k životnému prostrediu

# Kapitola 6. Učebný plán

|  |  |  |  |  |  |
| --- | --- | --- | --- | --- | --- |
|  | **1. ročník** | **2. ročník** | **3. ročník** | **4. ročník** | **Počet týždenných hodín** |
| *všeobecné vzdelávanie* | | | | | |
| **Jazyk a komunikácia** | | | | | |
| Slovenský jazyk a literatúra | 3 + 0 | 3 + 0 | 3 + 1 | 3 + 0 | 12 + 1 |
| Prvý cudzí jazyk | 5 + 0 | 3 + 1 | 3 + 1 | 3 + 1 | 14 + 3 |
| Druhý cudzí jazyk | 3 + 0 | 3 + 0 | 3 + 0 | 3 + 0 | 12 + 0 |
| **Matematika a práca s informáciami** | | | | | |
| Matematika | 5 + 0 | 4 + 0 | 3 + 1 | 0 + 0 | 12 + 1 |
| Informatika | 1 + 1 | 1 + 1 | 1 + 0 | 0 + 0 | 3 + 2 |
| **Človek a príroda** | | | | | |
| Biológia | 2 + 0 | 2 + 0 | 2 + 0 | 0 + 0 | 6 + 0 |
| Fyzika | 2 + 1 | 2 + 0 | 1 + 1 | 0 + 0 | 5 + 2 |
| Chémia | 2 + 1 | 2 + 0 | 1 + 1 | 0 + 0 | 5 + 2 |
| Genetické modifikácie | 0 (N) | 0 (N) | 2 (N) | 2 (N) | 0 + 0 |
| **Človek a spoločnosť** | | | | | |
| Dejepis | 2 + 0 | 2 + 0 | 2 + 0 | 0 + 0 | 6 + 0 |
| Geografia | 0 + 0 | 2 + 0 | 2 + 0 | 0 + 0 | 4 + 0 |
| Občianska náuka | 0 + 0 | 1 + 0,5 | 2 + 0 | 0 + 0 | 3 + 0,5 |
| Finančná gramotnosť | 0 + 0 | 0 + 0,5 | 0 + 0 | 0 + 0 | 0 + 0,5 |
| **Umenie a kultúra** | | | | | |
| Umenie a kultúra | 1 + 0 | 1 + 0 | 0 + 0 | 0 + 0 | 2 + 0 |
| **Človek a hodnoty** | | | | | |
| Etická/Náboženská výchova | 1 + 0 | 1 + 0 | 0 + 0 | 0 + 0 | 2 + 0 |
| **Zdravie a pohyb** | | | | | |
| Telesná a športová výchova | 2 + 0 | 2 + 0 | 2 + 0 | 2 + 0 | 8 + 0 |
| **Voliteľné predmety** | | | | | |
| Voliteľné predmety 1 | 0 + 0 | 0 + 0 | 0 + 0 | 0 + 4 | 0 + 4 |
| Voliteľné predmety 2 | 0 + 0 | 0 + 0 | 0 + 0 | 0 + 4 | 0 + 4 |
| Voliteľné predmety 3 | 0 + 0 | 0 + 0 | 0 + 0 | 0 + 4 | 0 + 4 |
| Voliteľné predmety 4 | 0 + 0 | 0 + 0 | 0 + 0 | 0 + 2 | 0 + 2 |
| Voliteľné predmety 5 | 0 + 0 | 0 + 0 | 0 + 0 | 0 + 2 | 0 + 2 |
| Voliteľné predmety 6 | 0 + 0 | 0 + 0 | 0 + 0 | 0 + 2 | 0 + 2 |

*N - nepovinné*

## Popis realizácie

Dodatok k školskému učebnému plánu

Trieda sa delí na každej hodine v predmetoch prvý cudzí jazyk, druhý cudzí jazyk, informatika, etická výchova, náboženská výchova, telesná a športová výchova a na hodinách, ktoré majú charakter laboratórnych cvičení, praktických cvičení a projektov. Trieda sa na jednej hodine v týždni v jednom ročníku za celé štúdium delí na skupiny v predmetoch fyzika, chémia, biológia, matematika.

Žiak si vyberá povinne voliteľný predmet etická alebo náboženská výchova. Na vyučovaní etickej a náboženskej výchovy sa trieda delí podľa príslušných predpisov a odporúčaní.

Súčasťou vyučovania telesnej a športovej výchovy je v I. a II. ročník kurzová výuka zimných a letných športov.

Povinnou súčasťou vyučovania v I. a II . ročníku sú účelové cvičenia na ochranu života a zdravia a v III. ročníku kurz ochrany života a zdravia.

Predmet občianska náuka má v II. roč. týždennú časovú dotáciu v 1. polroku 2 hodiny a v 2. polroku 1 hodina.

Predmet finančná gramotnosť v II. ročníku sa v 1. polroku nevyučuje a v 2. polroku má týždennú časovú dotáciu 1 hodina.